Viborger Samler, 1840-12-03
Kjøbenhavn. Med Hensyn til Reformerne lader det endnu til at have Tid. Der circulere alskens Rygter derom, men hvad deri er grundet, er vanskeligt at afgjøre. Efter velunderrettede Personers Forsikkring skulle Collegierne have fundet de Summer, der allerhøist ere normerede fordem, alt for lave og have gjort Forestillinger derimod. Man siger saaledes, at Generaltoldkammeret, der hidtil skal have lostet 80,000 Rbd. om Aaret, skal være normeret med 50,000 Rbd., og det vilde rigtignok være et stærkt Afslag. Det skal nu være overdraget Etatsraad og Rentekammer-Comitteret Unsgaard (efter Andre hans Broder, Justitsraad Unsgaard, Chef for Bureauet for de udenlandske Betalinger) at udarbeide Forslag angaaende Collegiernes occonomiske Status, begrundede paa de af vedkommende Autoriteter fremsatte Propositioner. Med Reformerne ved Landetaten turde det endnu have lange Udsigter, og der vil neppe skee noget for langt hen i næste Aar, og vel ikke for 1ste Jan. 1842. (Dv.) Det har vakt stor Opsigt, at de af Officiererne, der have underskrevet de bedste Borgeres Adresse, ligeledes have erholdt en Reprimande. Men dette maatte skee, hvis Regjeringen vilde vise sig conseqvent. Militair Regimentet indeholder nemlig den Passus, at ingen Officier maa underskrive noget Andragende til Kongen, uden at det først er foreviist hans Chef, og ifølge denne Passus er det formodentligt at nævnte Reprimande er gjort (Ab. A.) Hvad der i den senere Tid er skeet, og Forestillingen om hvad der i Conseqvents dermed kan ventes fremdeles at ville skee, borger vel saagodtsom noget andet for at der er vakt og vil vise sig en levende Jnteresse for de forestaaende Valg af nye Stænderdeputerede. Valg af liberale og charakteerfaste Folkerepræsentanter, er den hellige Pligt, som paa hviler de Valgberettigede, der ved denne Handling repræsentere hele Folket, og derfor ikke alene skulle vælge i deres eget Navn og egen Jnteresse, men i hele Folkets Navn og Jnteresse. Det kan heller ikke mangle, at jo Fleertallet af Landets Vælgere meer eller mindre klart og varmt føler, hvilken Betydning og hvilket Ansvar, der i saa Henseende er dem paalagt men vist er det ogsaa, at der ikkedestomindre gives dem, der hvad enten de ledes af lave Hensyn eller Hensigter arbeide paa at tilveiebringe Valg i den modsatte Retning, og ved deres Jndvirkning søge at bringe bornerede Jabrødre ind i den Forsamling af Mænd, der i de næste sex Aar skulle repræsentere Folket og Folkets Sag og Jnteresser. Hvem der virker i denne Retning vil Enhver let formode. – Vist er det, at den allervigtigste Sag for alle fædrelandssindede Borgere i Danmark nu er at udfinde og vælge de liberale og charakteerfaste Mænd, der som Stænderdeputerede i de næste sex Aar kunne og ville repræsentere Folkets Sag og virke for Opnaaelsen af statsretlige Garantier, for Skattebevillingsret og Deelagtighed i Lovgivningen. (Kbhp.) For de mindre Landeiendomsbesidderes Valgklasse i Østifterne anbefaler Kjøbenhavnsposten fremdeles som Candidater: Propr. Peter Munk Hagen, til Nivaagaard, og Klædefabriqueur Madsen til Vintermølle ved Holbek. Den henleder fremdeles Opmærksomheden paa, at tvende af Kjøbstædernes meest hæderlige Deputerede, Agen terne Bruun (i Assens) og Voigt (i Faaborg) ikke som det en Tidlang heed, have erklæret, ikke at ville vælges paany.